open-index/open-wikipedia-markdown huggingface dataset:
خانا سوخوتسکا

**خانا سوخوتسکا** (؛ لە دایکبووی ٣ی نیسانی ١٩٤٦) کەسایەتی ژنە سیاسەتوان، پارێزەر، مامۆستای زانکۆی پۆلەندییە. ئەو لە ماوەی ٨ی تەممووزی ١٩٩٢ تاکوو ٢٦ی تشرینی یەکەمی ١٩٩٣ بوو بە پێنجەمین سەرۆک وەزیرانی پۆڵەندا. ئەو یەکەمین ژنە لە مێژووی پۆڵەندا و چواردەمینی جیھانە کە پۆستی سەرۆک وەزیرانی وڵات وەربگرێت. ئەو لە ماوەی ٣١ی تشرینی یەکەمی ١٩٩٧ تاکوو ٨ی حوزەیرانی ٢٠٠٠ بووە وەزیری داد.

لە ماوەی ٣ی کانوونی یەکەمی ٢٠٠١ تاکوو ٣٠ی حوزەیرانی ٢٠١٣، بووە باڵیۆزی پۆڵەندا لە ھۆڵی سی. ئەو ئەندامە لە یانەی مەدرید، دامەزراوەیەکی تایبەتە بۆ بڵاوکردنەوەی ھۆشیاری زیاتر لەبارەی دیموکراسی لە گشت جیھان. ئەو ئێستا مامۆستای زانکۆیە لە زانکۆ ئادەم میتسکیفیچ لە پۆزنان.

ئەو لە بەشی یاسا خوێندنی تەواو کرد و لە زانکۆی پۆزنان بووە توێژەر، بەڵام دواتر دەرکرا بەوەی ڕەتی کردەوە ببێتە ئەندامی حیزبی کۆمۆنیست. دواتر لە ساڵی ١٩٧٥، توانی بڕواننامەی دکتۆرا لە ئەڵمانیای ڕۆژاوا وەربگرێت.

## سەرچاوەکان

## بەستەرە دەرەکییەکان

پۆل:ژنانی سەرۆک وەزیر
پۆل:زیندووان
پۆل:لەدایکبووانی ١٩٤٦
میا مۆتلی

**میا مۆتلی** (؛ لە دایکبووی ١ی تشرینی یەکەمی ١٩٦٥) سیاسەتوانێکی باربادۆسە، سەرۆک وەزیرانی ئێستای باربادۆسە، و سەرۆکی پارتی کرێکارانی باربادۆسە. مۆتلی ھەشتەم کەسە کە وەک سەرۆک وەزیرانی باربادۆس خزمەت بکات و یەکەم ژنە کە ئەو پۆستە وەربگرێت لە مێژووی ئەو وڵاتە. مۆتلی لە چەندین پۆستی وزاری و حکومی کاری کردووە ئەندامی پەرلەمان بووە و دوو جار لە ئەنجومەنی نوێنەرانی باربادۆس سەرکردایەتی ئۆپۆزسیۆنی کردووە، یەکەمجار لە نێوان ساڵەکانی ٢٠٠٨ بۆ ٢٠١٠ و دووەمجاریش لە نێوان ٢٠١٣ بۆ ٢٠١٨، پارتی کرێکارانی باربادۆسی (BLP) بە سەرۆکایەتی مۆتلی لە ھەڵبژاردنە گشتییەکەی ٢٤ی ئایاری ٢٠١٨ ئەو وڵاتەدا سەرکەوتنێکی مێژوویی بەدەست ھێنا ٣٠ کورسی ئەنجومەنی نوێنەران و ٧٢٬٨٪ی دەنگی جەماوەری بەدەستھێنا، کە بەرزترین ڕێژەی دەنگدان بوو لەھەڵبژادنەکان. لە ٢٥ی ئایاری ٢٠١٨ پۆستی سەرۆک وەزیرانی باربادۆسی وەرگرت.

ئەو لەوەتەی ساڵی ١٩٩٤ لە چەند خولێکی یەک لە دوای یەک بووە پەرلەمانتار لە پەرلەمانی باربادۆدس. میا لە ساڵی ١٩٨٦، بڕواننامەی بەکالۆریۆسی لە یاسا وەرگرت لە سکوڵی ئابووری لەندەن.

لە دوای ھەڵبژاردنە گشتییەکەی باربادۆسە لە ١٩ی کانوونی دووەمی ٢٠٢٢ گۆڕینی سیستەمی حکومەت لە پاشایی بۆ کۆماری  بۆ دووەمجار توانی سەرجەم کورسیەکان بەدەست بھێنێتەوە .

## خەڵاتی ڕێزلێنان
میا مۆتلێی لەلایەن وڵاتانی دیکە چەند خەڵات و مێدالیایەکی ڕێزلێنانی پێدراوە؛

*  -  - مێدالیای دڵی زێڕین کینیا (٢٠١٩)
*  -  - ڕێزلێنانی ڕۆڕایما – گینیا (٢٠٢٠).

## سەرچاوەکان

## بەستەرە دەرەکییەکان

پۆل:زیندووان
پۆل:ژنانی سەرۆک وەزیر
پۆل:ژنە سیاسەتمەدارەکانی سەدەی ٢٠ەم
پۆل:لەدایکبووانی ١٩٦٥
پۆل:ژنە سیاسەتوانەکانی سەدەی ٢١ەم
پۆل:دەرچووانی زانکۆی لەندەن
پۆل:١٠٠ ژن لە بی بی سی
خالیدە زیا

**خالیدە زیا** (بە زمانی بەنگالی: খালেদা জিয়া، لە دایکبووی ١٩٤٥) کەسایەتی ژنە سیاسەتوانی بەنگلادیشییە. ئەو لە ماوەی ١٠ی تشرینی یەکەمی ٢٠٠١ تاکوو ٢٩ی تشرینی یەکەمی ٢٠٠٦، بوو بە ٩یەمین سەرۆک وەزیرانی بەنگلادیش. ئەو یەکەم ژنە بەنگلادیشییە کە ئەم پۆستەی وەرگرتبێت، هەروەها لە نێو وڵاتانی ئیسلامیی وەک دووەم ژن لەدوای بێنەزیر بوتۆ پۆستی سەرۆک وەزیراننی حکوومەتێکی دیموکراتی وەربگرێت. ئەو ژنی سەرۆکی پێشووی بەنگلادیش، زیا رەحمانە. ئەو لە ئێستادا سەرۆکی حیزبی ناسیۆنالیتی بەنگلادیشییە، کە لە حەفتاکان لەلایەن ڕەحمانی هاوسەرییەوە دامەزرابوو. ئەو لە سێ خوولی پەرلەمانی بەنگلادیش، ئەندام پەرلەمان بووە لە ماوەی ١٩٩١ بۆ ٢٠٠٦.

لە ساڵی ٢٠٠٤ لە پلەی ١٤، لە ساڵی ٢٠٠٥ لە پلەی ٢٩، لە ساڵی ٢٠٠٦ لە پلەی ٣٣ی پێرستێکی گۆڤاری فۆربیس هات بۆ ١٠٠ بەهیزترین ژنانی جیهان.

## سەرچاوەکان

پۆل:ژنانی سەرۆک وەزیر
پۆل:ژنە سیاسەتمەدارەکانی سەدەی ٢٠ەم
پۆل:لەدایکبووانی ١٩٤٥
پۆل:زیندووان
ناوچەی ناوەندی شارستانی سەردەشت

**ناوچەی ناوەندی شارستانی سەردەشت** یەکێک لە ناوچەکانی شارستانی سەردەشت لە پارێزگای ورمێ لە ڕۆژھەڵاتی کوردستانە. ناوەندی ئەم ناوچەیە شاری سەردەشتە. ھەروەھا ناوچەی ناوەندی پڕ لە دانیشتووترین ناوچەی شارستانی سەردەشتە.

## دابەشکاریی کارگێڕی
گوندستانەکانی ناوچەی ناوەندی شارستانی سەردەشت:
* گوندستانی ئالان
* گوندستانی بەریاجی

شارەکان:
* سەردەشت

## دانیشتووان
ژمارەی دانیشتووانی ناوچەی ناوەندی شارستانی سەردەشت لە ساڵی ٢٠٠٦دا بەرامبەر لەگەڵ ٧٢،٧٧٧ کەس لە ١٥،٠٧١ خێزاندا بووە، کە ھەموویان کوردن و لە ئیسلامی سوننە پەیڕەوی دەکەن.

## ئەمانەش ببینە
* ڕۆژھەڵاتی کوردستان
* پارێزگای ورمێ
* شارستانی سەردەشت

## سەرچاوەکان

پۆل:ناوچەکانی ئێران
پۆل:ناوچەکانی کوردستان
پۆل:ناوچەکانی پارێزگای ئازەربایجانی ڕۆژاوا
پۆل:ناوچەکانی شارستانی سەردەشت
پۆل:شارستانی سەردەشت
پۆل:شوێنە ئاوەدانەکانی شارستانی سەردەشت
دەرەھووان

**دەرەھووان** () دێیەکە لە ناوچەی زێویەی شارستانی سەقز. ژمارەی دانیشتووانی لە سەرژمێریی ساڵی ٢٠٠٦دا ١٧٩ کەس لە ٣٠ بنەماڵەدا بووە.
دانیشتووانی ئەم گوندە لە ساڵی ٢٠٠٦ بەرامبەر ٢٦٩ کەس و ٥٢ بنەماڵ بووە.

## سەرچاوەکان

## ئەمانەش ببینە
* گوندستانی خوڕخوڕە
ناوچەی زێویە
* شارستانی سەقز

پۆل:شوێنە ئاوەدانەکانی شارستانی سەقز
پۆل:گوندەکانی شارستانی سەقز
گیسو (زنجیرەی تەلەڤیزیۆنی)

***گیسو*** درێژەی وەرزی یەکەمی زنجیرە درامای ئاشقانەیە لە دەرهێنانی مەنوچەهر هادی و ئامادەکردنی هومەن کەبیری . ئەم زنجیرەیە بەشێوەیەکی هەفتانە (چوارشەمان) کاتژمێر ۷:۳۰ لە پلاتفۆرمی نماوا بڵاودەکرێتەوە. یەکەمین ئەڵقەی ئەم زنجیرەیە لە چوارشەممە ۱۳ ئازار ۲۰۲۱ بڵاوکرایەوە.

    

## چیرۆکەکە
ڕەزا(حوسێن یاری) کەوتۆتە ناو گێژاوێکەوە کە بۆ هاتنەدەرلێی پێویستی بە یارمەتی سوهەیل (محەمەد ڕەزا گوڵزار) و پەیمان (هومەن سەیدی) یە. بەڵام پیلانەکەی ئەوان بەوشێوەیەی کە دەیانەوێت ناچێتە پێش  و  ڕووداوگەلێک ڕوودەدات کە کۆنترۆڵی بارودۆخەکە لە دەستی هەمووان  دەردەچێت و ...هتد

## ئەکتەرەکان

## گۆرانیەکانی دراماکە

*

## سەرچاوە

*
سیلڤیە کینیگی

**سیلڤیە کینیگی** (Sylvie Kinigi؛ لە دایکبووی ٢٤ی تشرینی دووەمی ١٩٥٣) ژنە سیاسەتوانی بوروندییە. ئەو لە ماوەی ٢٧ی تشرینی یەکەمی ١٩٩٣ تاکوو ٥ی شووباتی ١٩٩٤ بە وەکالەت بووە سەرۆک وەزیرانی وڵاتی بوروندی، ئەو یەکەم ژنە لەوڵاتەکەی کە ئەم پۆستەی وەرگرتبێت.

## ژیان
سیلڤیە کینیگی لە ساڵی ١٩٥٢ لەخێزانێکی گوند نشین لە دایکبوو، باوکی بازرگان بوو، دایکیشی جوتیار بوو و زەوی دەکێڵا. ئەو سێیەم منداڵ بوو لە نێو شەش منداڵی خێزانەکەی. ئەو کچە گەورەی ماڵەکەیان بوو، هەربۆیە یارمەتی دایکی ئەدا لە کارەکانی ماڵەوە. خێزانەکەی ڕێگەیان پێدا کە لە قوتابخانەیەکی کریستیان بخوینێت. ئەو لە ناوچەکەی خۆی قوتابخانەی تەواو کرد. پاشان ڕووی کردە بوجومبورای پایتەخت بۆ ئەوەی لەبەشی ئابووری بخوێنێت.

دوای دەرچوونی لە زانکۆ ئەوا لە بانکی ناوەندی وڵاتەکەی دادەمەزرێت و لە هەمان کاتیشدا لە زانکۆ دەرسی دەگووتەوە. لە ساڵی ١٩٩١، بووە ڕاوێژکاری سەرۆک وەزیرانی وڵات، ئەو بەرپرس بوو لە ڕێکخستن و کەمکردنەوەی خەرجییە سەربازییەکان، هەروەها لە دامەزراندنی پڕۆگرامێکی چاکسازیی ئابووری.

## سەرچاوەکان

پۆل:ساڵی لەدایکبوونی نادڵنیا
پۆل:ژنانی سەرۆک وەزیر
پۆل:زیندووان
پۆل:ژنە سیاسەتمەدارەکانی سەدەی ٢٠ەم
پۆل:لەدایکبووانی ١٩٥٣
سارە بەیات

**سارە بەیات** (؛ لەدایکبووی ٦ی تشرینی یەکەمی ١٩٧٩ لە مەشھەد، ئێران) ئەکتەرێکی ئێرانییە.

## پیشە
سارە دەرچووی پیشەسازی فەرش و باڵیۆزی پیشەسازییە دەستیەکانە. و خاوەنی بڕوانامەی ئەکتەرێتیە لە دامەزراوەی کارنامە ، ئەکتەرێتی شانۆ، تەلەڤیزیۆن و سینەمای لە ساڵی ۲۰۰۰ دەستپێکرد. سارە بەیات سەرباری ئەکتەرێتی ، دیزاینی جلوبەرگ و وێنەکێشانیش ئەنجام دەدات. ئەو بە ڕۆڵگێڕان لە فیلمی مقلد شیطان ھاتە ناو سینەماوە. بەیات لە ساڵی ۲۰۱۰ بۆ ڕۆڵگێڕان لە فیلمی جیابوونەوەی نادر لە سیمین ھەڵبژێردرا و لەو میانەیەش دا، خەڵاتی باشترین ئەکتەری ڕۆڵی تەواوکەری ژن ی ئەنجومەنی ڕەخنەگرانی فیلمی لەندەن و لەگەڵ لەیلا حاتەمی، سارینا فرھادی و کیمیا حسینی ورچی زیوینی باشترین ئەکتەری ژنی ڤیستیڤاڵی فیلمی بەرلین ی وەرگرت. ئەو لە ساڵی ۲۰۱۷ خەڵاتی باشترین ئەکتەری ژنی ڤیستیڤاڵی حافزی بۆ زنجیرەی ئاشقانە وەرگرت.

## بنەماڵە
خوشکەکەی ئەو سەروین بەیات ھاوسەری ڕەزا قۆچان نەژاد، یاریزانی تۆپی پێیە.

## سەرچاوەکان

## بەستەرە دەرەکییەکان
* 
* 

پۆل:خانمەکتەرانی تەلەڤیزیۆنیی ئێرانی
پۆل:خانمەکتەرانی فیلمی ئێرانی
پۆل:خەڵکی تاران
پۆل:زیندووان
پۆل:لەدایکبووانی ١٩٧٢
پۆل:لەدایکبووانی ١٩٧٩
پۆل:خانمەکتەرە ئێرانییەکانی سەدەی ٢١ەم
پۆل:خەڵکی مەشھەد
پۆل:باشترین خانمەکتەران لە وەرگری خەڵاتی ورچی زیو
پۆل:خانمەکتەرانی خەڵکی تاران
ئاگاتە ئوویلینگییمانا

**ئاگاتە ئوویلینگییمانا** (Agathe Uwilingiyimana؛ لە دایکبووی ٢٣ی ئایاری ١٩٥٣ تاکوو ٧ی نیسانی ١٩٩٤) کەسایەتی ژنە سیاسەتوانی ڕوانداییە. ئەو لە ماوەی ١٨ی تەممووزی ١٩٩٣ تاکوو ٧ی نیسانی ١٩٩٤ بووە چوارەمینن سەرۆک وەزیرانی ڕواندا، ئەو یەکەمین ژنە لەو وڵاتە پۆستی سەرۆک وەزیرانی وڵاتی وەرگرتبێت.

ئەو لە خێزانێکی جووتیار لەدایک بوو. ئەو خوێندنی لە بەشی کیمیا و بیرکاری تەواو کردووە، لە ساڵی ١٩٧٣ بووەتە مامۆستای قوتابخانە. دواتر لە زانکۆی نیشتیمانیی ڕواندا بابەتی کیمیای وتۆتەوە. لە ساڵی ١٩٨٥، بڕواننامەی بەکالۆریۆسی لە کیمیا بەدەست هێناوە. ئەو لەلایەن کۆنەپارێزەکانی وڵاتەکەی ڕەخنەی لێگیرا لەبەر ئەوەی کە زانست و بیرکاری لە نێو کچان بڵاودەکردەوە.

لە ٧ی نیسانی ١٩٩٤، ئاگاتە ئوویلینگییمانا لە تەمەنی ٤٠ ساڵیدا تیرۆرکرا، کە ئەوکاتە هێشتا سەرۆک وەزیران بوو.

## سەرچاوەکان

پۆل:ژنانی سەرۆک وەزیر
پۆل:ژنە سیاسەتمەدارەکانی سەدەی ٢٠ەم
پۆل:مردووانی ١٩٩٤
پۆل:لەدایکبووانی ١٩٥٣
پۆل:سەرۆکی حکوومەتە تیرۆرکراوەکان
ڕێنێتا ئیندژۆڤا

**ڕێنێتا ئیندژۆڤا** (بە زمانی بولگاری: Ренета Иванова Инджова؛ لە دایکبووی ٦ی تەمموزی ١٩٥٣) ژنە سیاسەتوانی بولگارییە، ئەو لە ماوەی ١٧ی تشرینی یەکەمی ١٩٩٤ تاکوو ٢٥ی کانوونی دووەمی ١٩٩٥ بە وەکالەت بووە سەرۆک وەزیرانی بولگاریا. ئەو یەکەم ژنە بولگارییە کە پۆستی سەرۆک وەزیرانی وڵات وەربگرێت.

## ژیان
ڕێنێتا ئیندژۆڤا لە ڕۆژی  ٦ی تەمموزی ١٩٥٣ لە شاری نۆڤا زاگۆرا لە دایکبوو. ئەو بڕواننامەی دکتۆرای بەدەستهێناوە و بووەتە مامۆستای زانکۆ، لە زانکۆ بابەتی زانستە سیاسییەکانی گوتۆتەوە. ئەو لەگەڵ بۆیان سلاڤینکۆڤ هاوسەرگیری کردووە و بەڵام دواتر جیابوونەتەوە، ئەوان بەیەکەوە خاوەنی منداڵێکن.

لە ساڵی ١٩٩٥ خۆی هەڵبژارد بۆ سەرۆکایەتی شارەوانی سۆفیا، بەڵام لە نێوان کاندیدەکان پلەی سێیەمی وەرگرت و دەرنەچوو.

## سەرچاوەکان

پۆل:ژنانی سەرۆک وەزیر
پۆل:زیندووان
پۆل:ژنە سیاسەتمەدارەکانی سەدەی ٢٠ەم
پۆل:لەدایکبووانی ١٩٥٣
پۆل:سەرۆک وەزیرانی بولگاریا
کلاودێت ویرلی

**کلاودێت ویرلی** (Claudette Werleigh؛ لە دایکبووی ٢٦ی ئەیلوولی ١٩٤٦) ژنە سیاسەتوانی هایتییە، ئەو لە ماوەی ٧ی تشرینی دووەمی ١٩٩٥ تاکوو ٦ی ئازاری ١٩٩٦ بوو بە شەشەمین سەرۆک وەزیران لە وڵاتی هایتی، ئەو یەکەمین ژنە سەرۆک وەزیرانی وڵاتەکەیەتی. لە ساڵی ١٩٩٩، ویرلی بووە بەڕێوبەری پەیمانگای ژیان و ئاشتی لە ئوپسالا، سوێد.

## ژیان
کلاودێت ویرلی لە ڕۆژی ٢٦ی ئەیلوولی ١٩٤٦ لە شاری کاپ هایتیان لە دایکبووە. خێزانەکەی خەریکی هەناردەکردنی قاوە بوون، هەروەها دایکی دوکانێکیشی هەبوو. بەرلەوەی کلاودێت لە دایکبێت ئەوا باوکی ئەندام پەرلەمان بووە لە پەرلەمانی هایتی و دەستیشی لە کاری سیاسەت کێشاوەتەوە. ئەو لە قوتابخانەیەکی کریستیانی خوێندوویەتی، بۆ خوێندن چۆتە ئیسپانیا، ئەمریکا و مەکسیکیش. دواجار توانی بڕواننامە لە یاسا بەدەست بهێنێت لە زانکۆی پۆرت ئو پرینس، دواتر لەساڵی ١٩٧٨ خۆی وەک پارێزەرێک تۆمار کرد.

## سەرچاوەکان

پۆل:ژنانی سەرۆک وەزیر
پۆل:وەزیرانی دەرەوەی ژن
پۆل:ژنە سیاسەتمەدارەکانی سەدەی ٢٠ەم
پۆل:زیندووان
پۆل:لەدایکبووانی ١٩٤٦
شێخ حەسینە

**شێخ حەسینە واجید** (؛ لەدایکبووی ٢٨ی ئەیلوولی ١٩٤٧) سیاسەتوانێکی بەنگلادێشییە، کە لە ٦ی کانوونی دووەمی ٢٠٠٩ ھەتا ٥ی ئابی ٢٠٢٤، دەیەمین سەرۆک وەزیرانی بەنگلادێش بووە. ھەروەھا پێشتر لە ٢٣ی حوزەیرانی ١٩٩٦ ھەتا ١٥ی تەممووزی ٢٠٠١، وەک سەرۆک وەزیرانی وڵاتەکەی کاری کردووە. ئەو زۆرترین ماوەی سەرۆکایەتیی وەزیرانی بەنگلادێشی پێیووە.

حەسینە لە ئەنجومەنی ژنانی سەرکردەی جیھان ئەندام بووە، کە ڕێکخراوەیەکی نێونەتەوەیی بۆ گشت سەرۆک وەزیران و سەرۆک کۆمارەکانی ژن لە جیھانە. لە ساڵی ٢٠١٨، حەسینە لەلایەن گۆڤاری تایمەوە وەک یەکێک لە ١٠٠ کاریگەرترین کەسایەتیی ساڵی جیھان دەستنیشان کرا.

## سەرچاوەکان

## بەستەرە دەرەکییەکان

پۆل:ژنانی سەرۆک وەزیر
پۆل:زیندووان
پۆل:ژنە سیاسەتمەدارەکانی سەدەی ٢٠ەم
پۆل:لەدایکبووانی ١٩٤٧
پۆل:موسڵمانەکانی سەدەی ٢٠ەم
پۆل:موسڵمانەکانی سەدەی ٢١ەم
پۆل:ئەو سەرۆکانەی بە کودەتا لاکەوتوون
ڕوت پێری

**ڕوت پێری** (؛ ١٧ی تەممووزی ١٩٣٩ - ٨ی کانوونی دووەمی ٢٠١٧) ژنە سیاسەتوانی لیبێریاییە، ئەو لە ماوەی ٣ی ئەیلوولی ١٩٩٦ تاکوو ٢ی ئابی ١٩٩٧ سەرۆکی ئەنجومەنی وڵاتی لیبێریا بوو (ھاوتای سەرۆکی وڵات). ئەو لەکۆتاییەکانی شەڕی ناوخۆیی لیبێریا لەو پۆستەدا بوو، لە ماوەی ١٩٩٠ بۆ ١٩٩٥، بۆ یانزدە جار ھەوڵی نێونەتەوەیی درا بۆ کۆتایی ھێنان بەو شەڕە.

ڕوت بە یەکەم سەرۆکی ژن لە لیبێریا و تەواوی ئەفریقا دادەنرێت. دواتر ھەر لە لیبێریا لەڕێی ھەڵبژاردنەوە ئاڵن جۆنسن سیرلیف وەک دووەم سەرۆکی ژن لەوڵاتەکەیدا دیاری کرا.

ڕوت لە قوتابخانە ڕۆمان کاتۆلیکییەکان دەستی بە خوێندن کرد، دواتر لە زانکۆی لیبێریا خوێندنی مامۆستایی تەواو کرد و لە قوتابخانەی سەرەتایی وانەی گوتووەتەوە.

## سەرچاوەکان

## بەستەرە دەرەکییەکان

پۆل:خانمە سەرۆکەکان
پۆل:ژنە سیاسەتمەدارەکانی سەدەی ٢٠ەم
پۆل:مردووانی ٢٠١٧
پۆل:لەدایکبووانی ١٩٣٩
پۆل:خەڵکی دوورگەی ستەیتن
شەڕی گرێ سپی (٢٠١٣)

**شەڕی گرێ سپی** ڕووبەڕووبوونەوەیەکی سەربازی بوو لە شارۆچکەی گرێ سپی لە نێوان لیوای بەرەی کوردی و یەکینەکانی پاراستنی ژنان و یەکینەکانی پاراستنی گەل و پارتی یەکێتیی دیموکرات دژی بەرەی نوسرە و دەوڵەتی ئیسلامی لە عێراق و شام (داعش) و بزووتنەوەی ئەحراری شام.

## سەرچاوەکان

پۆل:ململانێکانی ٢٠١٣
پۆل:سووریا لە ٢٠١٣
پۆل:چەوساندنەوەی کوردەکان لە سووریا
ڕۆسالیا ئەرتیاگا

**ڕۆسالا ئەرتیاگا سیرانۆ** (Rosalía Arteaga؛ لە دایکبووی ٥ی کانوونی یەکەمی ١٩٥٦) ژنە پارێزەر، نووسەر و سیاسەتوانی ئیکوادۆرییە. ئەو لە ماوەی ٩ی شووباتی ١٩٩٧ بۆ ١١ی شووباتی ١٩٩٧، بووە سەرۆکی ئیکوادۆر، بەر لەوەش، لە ماوەی ١٠ی ئابی ١٩٩٦ تاکوو ٦ی شووباتی ١٩٩٧، جێگری سەرۆکی ئیکوادۆر بوو. ئەو بەیەکەمین ژنە سەرۆکی وڵاتەکەی دادەنرێت. لە ئازاری ١٩٩٨، ئەرتیاگا خۆی پاڵاوتەوە بۆ سەرۆکایەتی ئیکوادۆر بەڵام تەنیا ٣٪ دەنگەکانی بەدەستهێنا.

ڕۆسالا ئەرتیاگا سیرانۆ ئەندامی دەستەی سەرنووسەرانی ئینسایکلۆپێدیای بریتانیکایە. ئەو ساڵانە وەک خانەنشین بوویێک مووچەی زیاتر لە ٤٨٠٠٠ دۆلار وەردەگرێت. ئەو لەگەڵ پێدرۆ ئەلڤارێس هاوسەرگیری کرد بەڵام دواتر لەیەکتری جیابوونەوە.

ڕۆسالا ١٤ کتێبی لە شیعر، کورتە چیڕۆک و وێژە بۆ منداڵان و لاوان بڵاوکردۆتەوە.

## سەرچاوەکان

پۆل:ژنە سیاسەتمەدارەکانی سەدەی ٢٠ەم
پۆل:سەرۆک کۆمارەکانی ئێکوادۆر
پۆل:خانمە سەرۆکەکان
پۆل:زیندووان
پۆل:لەدایکبووانی ١٩٥٦
چاندریکا کوماراتونگا

**چاندریکا کوماراتونگا** (بە زمانی سینھالی: චන්ද්‍රිකා බණ්ඩාරනායක කුමාරතුංග ، بە زمانی تامیلی: சந்திரிகா பண்டாரநாயக்க குமாரதுங்க ، لە دایکبووی ٢٩ی حوزەیرانی ١٩٤٥) ژنە سیاسەتوانی سریلانکییە. ئە لەماوەی ١٢ی تشرینی دووەمی ١٩٩٤ تاکوو ١٩ی تشرینی دووەمی ٢٠٠٥، بوو بە پێنجەمین سەرۆکی سریلانکا. هەروەها لە ماوەی ١٩ی ئابی ١٩٩٤ تاکوو ١٢ی تشرینی دووەمی ١٩٩٤ سەرۆک وەزیرانی سریلانکا بوو. ئەو یەکەمین ژنە سەرۆکی سریلانکایە. ئەو لە ماوەی ١٩ی ئابی ١٩٩٤ تاکوو ١٢ی تشرینی دووەمی ١٩٩٤، ئەندام پەرلەمان بوو.

## خوێندن
ئەو لە کۆلۆمبۆ لە زانکۆیەکەی ڕۆمان کاتۆلیکی بەشی یاسای دەستپێکرد بەڵام تەواوی نەکرد، دواتر چووە فەڕەنسا لەوێ لەڕێی سکۆلاریشیپێکەوە دەستی بەخوێندن کرد لە پەیمانگای فەڕەنسی، دوای ساڵێک لە خوێندنی زمانی فەڕەنسی ئەوا لە ساڵی ١٩٧٠ توانی بڕواننامەی دبلۆم لە زانستە سیاسییەکان وەربگرێت. ئەو لە ساڵانی ١٩٧٠ بۆ ١٩٧٣، هەر لە فەڕەنسا چووە بەر خوێندنی دکتۆرا لە گەشەپێدانی ئابووری. ئەو لە ئێستادا زمانەکانی سینھالی، ئینگلیزی و فەڕەنسی دەزانێت.

## سەرچاوەکان

پۆل:ژنانی سەرۆک وەزیر
پۆل:خانمە سەرۆکەکان
پۆل:زیندووان
پۆل:ژنە سیاسەتمەدارەکانی سەدەی ٢٠ەم
پۆل:لەدایکبووانی ١٩٤٥
پۆل:ژنە سیاسەتوانەکانی سەدەی ٢١ەم
جێنی شیپلی

**جێنی شیپلی** (بە زمانی ئینگلیزی: Jenny Shipley؛ لە دایکبووی ٤ی شوباتی ١٩٥٢) ژنە سیاسەتوانی نیوزلاندییە، ئەو لە ماوەی ٨ی کانوونی یەکەمی ١٩٩٧ تاکوو ١٠ی کانوونی یەکەمی ١٩٩٩ بوو بە ٣٦ەمین سەرۆک وەزیرانی نیوزیلاند. ئەو یەکەمین ژنە لە مێژووی نیوزیلاند ببێتە سەرۆک وەزیران، ھەروەھا یەکەمین ژنە ببێتە سەرۆکی پارتی نیشتمانیی نیوزیلاند. ئەو لە ماوەی ١٥ی ئابی ١٩٨٧ تاکوو ٢٧ی تەممووزی ٢٠٠٢، لە دوو خولی جیاوازدا بووە ئەندام لە پەرلەمانی نیوزیلاند.

جێنی شیپلی لە ساڵی ١٩٧٥ پەیوەندی کرد بە پارتی نیشتمانیی نیوزیلاند. لە ساڵی ١٩٨٧، کاتێک تەمەنی ٣٥ ساڵان بوو ئەوا بووە ئەندام پەرلەمان لەڕێی حیزبەکەیەوە. لە ساڵی ١٩٧٢ ھاوسەرگیری لەگەڵ بێرتۆن شیپلی کرد، ئەوان بەیەکەوە دوو منداڵیان ھەیە.

## سەرچاوەکان

## بەستەرە دەرەکییەکان

پۆل:زیندووان
پۆل:لەدایکبووانی ١٩٥٢
پۆل:ژنانی سەرۆک وەزیر
کۆڕبەندی چەپی کوردستان

**کۆڕبەندی چەپی کوردستان** ھاوپەیمانییەکی چەند حیزب و لایەنێکی سۆسیالیست و کۆمۆنیستی ھەر چوار پارچەی کوردستانە. ئەم کۆڕبەندە ساڵانەیە لە ساڵی ٢٠١٩ دامەزراوە و تا ئێستاکە دوو کۆنفرانسی خۆی بەڕێوەبردووە.

## کۆنفرانسی یەکەم
یەکەمین کۆنفرانسی کۆڕبەندی چەپی کوردستان لە ٩ی تشرینی دووەمی ٢٠١٩ لە ھۆڵی شەھیدانی حزبی شیوعی کوردستان لە عەنکاوە لە ھەولێر بە دروشمی (کاراکردنی ڕۆلی ھێزە چەپەکانی کوردستان لە تێکۆشانی نیشتمانی و چینایەتیدا) بەڕێوەچوو. ئەم کۆڕبەندە دوو پانێڵی لە خۆ گرتبوو، پانێلی یەکەم لەژێر ناوی (ڕوانگەی ھێزە چەپەکانی کوردستان بۆ کێشەکانی ڕۆژھەڵاتی ناوەڕاست، و ململانێی ھێزە نێودەوڵەتی و ھەرێمایەتییەکان لە ڕۆژھەڵاتی ناوەڕاست و کارتێکردنی لەسەر پرسی کوردستان) بوو کە کاوە مەحموود، ھیوا سەید سەلیم، نەوید میھراوەر، نوێنەری بەرێز سینان چیفتیورک، و ھەڤال بایڕام بەشدارییان تێدا کرد. ھەروەھا پانێلی دووەم بەناونیشانی (ھەڵومەرجی ئەمڕۆی کوردستان و بنەمای گوتاری ھێزە چەپەکانی کوردستان و دەرفەتی کاری ھاوبەش و ئاستەنگەکان) بوو کە بەڵێن عەبدولڵا، نەجمەدین مەلا، نوسرەتین حاچین، مەسعوود تەک، و ھیوا عومەر لەناویدا بەشدارییان کرد.

لە یەکەمین کۆنفرانسی کۆڕبەندی چەپی کوردستان جگە لە لە چەندین نووسەر و ڕۆشنبیری چەپ، نوێنەرانێک لەم حیزبانە بەشدار بوو:
* لە باکوور: پارتی کۆمۆنیستی کوردستان و پارتی سۆسیالیستی کوردستان
* لە ڕۆژاوا: پارتی کۆمۆنیستی کوردستان
* لە ڕۆژھەڵات: کۆمەڵەی زەحمەتکێشانی کوردستان
* لە باشوور: حیزبی زەحمەتکێشانی کوردستان، حیزبی شیوعی کوردستان-عێراق، بزووتنەوەی دیموکراتی گەلی کوردستان

## کۆنفرانسی دووەم
دووەمین کۆنفرانسی کۆڕبەندی چەپی کوردستان لە ٢١ی تشرینی دووەمی ٢٠٢٠ بەھۆی قەیرانی ناصۆشیی کۆرۆنا بە شێوەی ئۆنلاین لە تۆڕی زووم بەڕێوەچوو. ئەم کۆنفرانسە لەسەر سێ تەوەری سەرەکی دابەشکرابوو. لە تەوەری یەکەم چوار گرتە فیدیو سەبارەت بە ڕەوشی سیاسیی ھەر چوار پارچەی کوردستان لە بواری پەرەسەندنەکانی بابەتی نیشتمانی پیشان درا و ئامادەبوانی کۆنفرانس گتوگۆیان لەبابەتی کرد. لە تەوەری دووەمی کۆنفرانسەکە باس لە ئەرکەکانی ھێزی چەپی کوردستانی لە قۆناغی ڕزگاری نیشتمانیدا و ئەرکە چینایەتییەکانی ھێزی چەپی کوردستان لە ھەر پارچەیەکدا کرا. تەوەری سێیەمی کۆنفرانسەکەش بۆ بابەتی کۆرۆنا و لێکەوتەکانی لەسەر جیھان بە گشتی و خەڵکی زەحمەتکێش لە کوردستان و لە سەرانسەری جیھاندا تەرخان کرابوو.

لە دووەمین کۆنفرانسی کۆڕبەندی چەپی کوردستان نوێنەرانێک لەم حیزبانە بەشدار بوو:
* لە باکوور: پارتی کۆمۆنیستی کوردستان و پارتی سۆسیالیستی کوردستان
* لە ڕۆژاوا: پارتی کۆمۆنیستی کوردستان
* لە ڕۆژھەڵات: کۆمەڵەی زەحمەتکێشانی کوردستان
* لە باشوور: حیزبی زەحمەتکێشانی کوردستان، حیزبی شیوعی کوردستان-عێراق، بزووتنەوەی دیموکراتی گەلی کوردستان

## سەرچاوەکان

پۆل:سیاسەتی کوردستان
پۆل:ڕێکخراوە سیاسییەکانی کوردستان
پۆل:سۆشیالیستە کوردەکان
پۆل:کۆمۆنیستە کوردەکان
پۆل:ھاوپەیمانییەکانی حزبە سیاسیەکانی کورد
جانێت جاگان

**جانێت ڕۆسەنبێرگ جاگان** (Janet Jagan؛ کە دایکبووی ٢٠ی تشرینی یەکەمی ١٩٢٠ - مردووی ٢٨ی ئازاری ٢٠٠٩) ژنە کەسایەتی سیاسیی گویاناییە، ئەو لە ماوەی ١٧ی ئازاری ١٩٩٧ بۆ ١٩ی کانوونی یەکەمی ١٩٩٧، بوو بەشەشەمین سەرۆک وەزیرانی گویانا، هەروەها لە ماوەی ١٩ی کانوونی یەکەمی ١٩٩٧ تاکوو ١١ی ئابی ١٩٩٩ بووە شەشەمین سەرۆکی گینیا. ئەو یەکەمین ژنە لە وڵاتەکەی کە هەریەکێک لەم پۆستانەی وەرگرتبێت. ئەو ژنی شێدی جاگان بوو، ناوبراو چوارەمین سەرۆکی گینیا بوو. جانێت بەرزترین مێدالیای ڕێزلێنانی لە وڵاتەکەی پێدراوە (Order of Excellence)، ئەمەش لە ساڵی ١٩٩٣ بوو. لە ساڵی ١٩٩٨، لەلایەن ڕێکخراوی یوونێسکۆ مێدالیای زێڕینی مەهاتما غاندی پێدرا لەپای کارەکانی بۆ چەسپاندنی مافەکانی ژنان.

## سەرەتای ژیان
جانێت لە دایک و باوکێکی جوولەکە لە ساڵی ١٩٢٠ لە شیکاگۆ لە دایکبوو. داپیرە و باپیرەشی کە ئەوانیش جوو بوون پێشتر لە ڕۆمانیا و هەنگاریاوە کۆچیان کردبوو بۆ ئەمریکا. جانێت لە کانوونی یەکەمی ١٩٤٢، کاتێک تەمەنی ٢٢ ساڵان بوو ئەوا وەک خوێندکارێکی پەرستیار لە ننەخۆشخانەی کەنتری کووک کاری دەکرد، لەوێ چێدی جاگان بیننی کە خوێندکاری بەشی ددان سازی بوو لە زانکۆی ننۆرتوێست، ئەوان بەیەکەوە هاوسەرگیرییان کرد. دواتر لە ٥ی ئابی ١٩٤٥ ئەوان بەیەکەوە چوونە گینا، لەوێ هاوسەرەکەی کلینیکی پزیشکییەکەی دامەزراند.

## سەرچاوەکان

پۆل:ژنانی سەرۆک وەزیر
پۆل:خانمە سەرۆکەکان
پۆل:مردووانی ٢٠٠٩
پۆل:لەدایکبووانی ١٩٢٠
پۆل:سۆسیالیستەکانی جوولەکە
پۆل:گەلی ئەمریکی بە ڕەچەڵەک ھەنگاری-جولەکە
بزووتنەوەی دیموکراتی گەلی کوردستان

**بزووتنەوەی دیموکراتی گەلی کوردستان** ڕێکخراوەیەکی سیاسیی چەپ لە باشووری کوردستانە کە لە ٢٥ی ئابی ١٩٩٥ دامەزراوە. بەپێی پرۆگرامی بزووتنەوەکەدا بزووتنەوەی دیموکراتی گەلی کوردستان ھێزێکی سیاسی، دیموکراتی، جەماوەری و پێشکەوتنخوازە کە لە پێناوی بەدیھێنانی مافە ڕەواکانی گەلی کوردستان تێدەکۆشێت.

حیزبەکە بەشێکە لەوەی پێی دەوترێت «دەستەی کاری ھاوبەشی چەپی کوردستان»، لەگەڵ حیزبی شیووعیی کوردستان‒عێراق و حیزبی زەحمەتکێشانی کوردستان. ئەم دەستەیە لە ئابی ٢٠٢٢دا ڕاگەیەندراوێکی بڵاوکردەوە و تێدا داوای نەھێشتنی «ناوەندگەرایی ڕەھا» لە عێراقدا کرد، ھەروەھا داوای پەسەندکردنی دەستوورێکی جیاواز بۆ ھەرێمی کوردستان و ئەنجامدانی ھەڵبژاردنەکانی پەرلەمانی کوردستان و ئەنجومەنی پارێزگاکان لەکاتی خۆیدا کرد. سەرەڕای ئەوەش، ڕاگەیەندراوەکە داوا لە حکوومەت دەکات کە پرۆسەی زیاتری تایبەتکردن ڕابگرێت، مووچەی فەرمانبەرانی کەرتی گشتی لەکاتی خۆیدا دابین بکات و ئەو چاکسازییانە پەسەند بکات کە گەشەپێدانی ئابووری و کۆمەڵایەتیی خەڵکی کوردستان باشتر دەکەن.

ئامانجە ڕاگەیەندراوەکانی حیزب بریتین لە ئازادی، دادپەروەریی کۆمەڵایەتی، دیموکراسیی فرەحیزبی، ئاشتی و خۆشگوزەرانی بۆ کورد و ھەموو گەلانی عێراق. جگە لەوەش، بزووتنەوەی دیموکراتی گەلی کوردستان پاڵپشتی لە سەربەخۆیی کوردستان دەکات و ڕەخنە لەوە دەگرێت کە دابەشبوونی نێوان ھێزە کوردییەکان بووەتە ھۆی قەیرانی کۆمەڵایەتی کە زیاتر خەڵکی زەحمەتکێش ھەستی پێ دەکەن. عێراقی بەعسی لە سەردەمی سەددام حوسێن لەلایەن حیزبەکەوە وەک «فاشیست» ناو دەبرێت.

حزبەکە لەگەڵ حیزبی زەحمەتکێشانی کوردستان، بایکۆتکردنی ھەڵبژاردنەکانی ئەنجومەنی پارێزگای کەرکووکی ساڵی ٢٠٢٣یان ڕاگەیاند. وەک ھۆکاری بایکۆتەکە، ئاماژەیان بە نەبوونی لیستێکی یەکگرتووی کوردی کرد، کە دەبێتە ھۆی ئەوەی دەنگەکانی کورد پەرتەوازە بن.

## سەرچاوەکان

## بەستەری دەرەکی
* ماڵپەڕی فەرمی

پۆل:لیژنەی کاری ھاوبەشی چەپی کوردستان
پۆل:ڕێکخراوە سیاسییەکانی کوردستان
پۆل:حیزبەکان، دامەزرانی ١٩٩٥
پۆل:حیزبەکانی باشووری کوردستان
پۆل:حیزبەکانی عێراق
پۆل:ڕێکخراوە کوردییەکان
پۆل:حیزبە کۆمۆنیستییەکانی کوردستان
ئرینا دیگوتینێ

**ئرینا دیگوتینێ** (Irena Degutienė؛ لە دایکبووی ١ی حوزەیرانی ١٩٤٩) کەسایەتی ژنە سیاسەتوانی لیتوانیییە، ئەو دوو جار بە وەکالەت بووەتە سەرۆک وەزیرانی لیتوانیا، سەرەتا لە جاری یەکەمیان ٤ی ئایاری ١٩٩٩ تاکوو ١٨ی ئایاری ١٩٩٩ لەماوەی بوو، هەروەها جاری دووەم لە ماوەی ٢٧ی تشرینی یەکەمی ١٩٩٩ تاکوو ٣ی تشرینی دووەمی ١٩٩٩ بوو.

ئەو لە ماوەی ٢٠ی تشرینی دووەمی ٢٠٠٨ تاکوو ١٦ی ئەیلوولی ٢٠١٢، وەک یەکەم ژن پۆستی سەرۆکی پەرلەمانی لیتوانیای وەرگرت. هەروەها لە ماوەی ٤ی کانوونی یەکەمی ١٩٩٦ تاوەکوو ٢٧ی تشرینی یەکەمی ٢٠٠٠ بوو بە وەزیری کار و ئاساییشی کۆمەڵایەتیی لیتوانیا. ئەو لە ماوەی ١٩٩٦-٢٠٠٠، لە شەش خوولدا هەڵبژێردراوە بۆ ئەندامبوون لە پەرلەمانی لیتوانیا.

ئیرینا بەشی پزیشکی لە زانکۆی ڤیلنیوس تەواو کردووە، ماوەی بیست ساڵ لە نەخۆشخانەی خاچی سوور کاری کردووە. لە ٦ی تەممووزی ٢٠١٩، لەلایەن وڵاتی لیتوانیا خەڵاتی مێدالیای ڕێزلێنانی (Order of Vytautas the Great) پێدرا.

## سەرچاوەکان

پۆل:ژنانی سەرۆک وەزیر
پۆل:لەدایکبووانی ١٩٤٩
پۆل:زیندووان
ڤایرا ڤیکە فریبەرگا

**ڤایرا ڤیکە فریبەرگا** (Vaira Vīķe-Freiberga؛ لە دایکبووی ١ی کانوونی یەکەمی ١٩٣٧) کەسایەتی سیاسەتوانی لاتیڤییە، ئەو لە ماوەی ٨ی تەممووزی ١٩٩٩ - تاکوو ٨ی تەممووزی ٢٠٠٧ بووە شەشەمین سەرۆکی لاتڤیا. ئەو یەکەمین ژنی وڵاتەیەکەیەتی کە ئەو پۆستەی وەرگرتبێت. ئەو لە دوو خولی لەسەر یەک وەک سەرۆکی وڵاتەکەی ھەڵبژێردراوە.

ڤایرا ڤیکە فریبەرگا ئەندامە لە یانەی مەدرید، ئەو دامەزراوەی کە خەریکی بڵاوکردنەوە و ھۆشیارییە لەسەر پرسی دێموکراسی لە ئاستی جیھان، لە ئێستادا ئەو لەپۆستی سەرۆکی یانەکە دایە. ئەو لەگەڵ ئیمانت فریبەرگا ھاوسەرگیری کردووە، ناوبراو مامۆستای بەشی زانستی کۆمپیوتەر بووە لە پێشتردا، ئەوان بەیەکەوە دوو منداڵیان ھەیە.

ڤایرا لە کەنەدا لە زانکۆی تەواوکردووە، ئەو بڕوانامەی بەکالۆریۆس و ماستەری لە زانکۆی تۆرنتۆ بەدەستھێناوە، ھەروەھا لە ساڵی ١٩٦٥، دکتۆرای لە دەروونناسی لە زانکۆی مەکگیل لە مۆنتریال وەرگرتووە.

## سەرچاوەکان

## بەستەرە دەرەکییەکان

پۆل:زیندووان
پۆل:خانمە سەرۆکەکان
پۆل:لەدایکبووانی ١٩٣٧
پۆل:دەرچووانی زانکۆی تۆرنتۆ
ماری مەکئالیس

**ماری پاتریکا مەکئالیس** (Mary McAleese؛ لە دایکبووی ٢٧ی حوزەیرانی ١٩٥١) ژنە سیاسەتوانی ئێرلەندییە. ئەو لە ماوەی ١١ی تشرینی دووەمی ١٩٩٧ تاوەکوو ١٠ی تشرینی دووەمی ٢٠١١ بووە ١١ەمین سەرۆکی ئیرلەندا. ئەو لە دوای ماری ڕۆبنسۆن، دووەم سەرۆکی ژنە لە ئێرلەندا، هەروەها یەکەم ژنە سەرۆکی وڵاتێکە کە جێگەی سەرۆکێکی دیکەی ژنی گرتبێتەوە لە جیهان. ماری بڕواننامەی دکتۆرای لە یاسا بەدەست هێناوە.

ئەو لە ئێستادا ئەندامە لە ئەنجومەنی ژنانی سەرکردەی جیهان، کە ئەنجومەنێکە بۆ کۆکردنەوە ئەو ژنانەی بوونەتە سەرۆک کۆمار یان سەرۆک وەزیرانی وڵاتێک. لە ساڵی ٢٠١٠، لەلایەن گۆڤاری فۆربێس لە پلەی ٦٤ەمینی بەهێزترین ژنانی جیهان هات. دوای تەواوبوونی ئەرکەکانیشی ئەوا هەر بەکەسێکی ناسرا و بەناوبانگ ماوەتەوە.

ماری لە ساڵی ١٩٧٦، لەگەڵ مارتن مەکئالیس کە ددانساز و ژمێریارە هاوسەرگیری کرد. کاتێک ماری بووە سەرۆکی وڵات، ئەوا ناوبراو لە سەرەتاکان وەک یاریدەدەر کاری لەگەڵدا دەکرد. ئەوان بەیەکەوە سێ منداڵیان هەیە.

## سەرچاوەکان

پۆل:خانمە سەرۆکەکان
پۆل:زیندووان
پۆل:لەدایکبووانی ١٩٥١
پۆل:ژنە سیاسەتوانەکانی سەدەی ٢١ەم
باشاک دەمیرتاش

**باشاک دەمیرتاش** (لەدایکبووی ١٩٧٧) مامۆستا و نووسەر و ژنی سەلاحەدین دەمیرتاشی سەرۆکی پێشووی پارتی دیموکراتی گەلانە کە لە ساڵی ٢٠١٦ەوە باشاک بەردەوامی بە کەمپەینی ئازادکردنی لە زیندان دەدات.

## ژیان
باشاک لە ناوچەی سووری ئامەد لە دایک بووە و ھەر لەوێ گەورە بووە.

لەکاتی باسکردنی دەستگیرکردنی ھاوسەرەکەی لەلایەن دەسەڵاتدارانی تورکیاوە لە ساڵی ٢٠١٦دا، باشاک بە ڕۆژنامەی جمھورییەتی گوت کە ڕووداوەکە منداڵی خۆمی بەبیرھێنامەوە و گوتی: «باوکمیان لە ساڵی ١٩٨٢ دەستگیرکرد. ئێمە لە دیاربەکر بووین و پۆلیسیش لە نیوەشەودا ھاتن (بە ھەمان ئەو شێوەیەی دەمیرتاشیان لە نیوەشەودا دەستگیرکرد)».

باشاک دەمیرتاش بە بەردەوامی لە ئامەدەوە بۆ ئیدرنە گەشت دەکات کە لە باکووری ڕۆژئاوای تورکیایە بۆ سەردانی ھاوسەرەکەی.

باشاک بە بە بی بی سی گوت کە لە کاتی ھەڵبژاردنی سەرۆک کۆماری تورکیا لە ساڵی ٢٠١٨ ھەوڵیداوە ببێت بە دەنگی ھاوسەرەکەی لە دەرەوەی زیندان، کە تێیدا سەلاحەدین دەمیرتاش وەک کاندیدی ھەدەپە بەژداربوو. ڕۆژی ٦ی حوزەیرانی ٢٠١٨، سەلاحەدین دەمیرتاش لە ڕێگای تەلەفۆنی باشاکەوە لە زیندانەوە وتارێکی پێشکەشکرد وەک بەشێک لە کەمپینی ھەڵبژاردنی سەرۆکایەتی.

باشاک لە ساڵی ٢٠١٨ دا چاوی بە کەتی پیری، ئەندام پەرلەمانی یەکێتیی ئەورووپا کەوت بۆ ئەوەی پشتگیری کۆبکاتەوە بۆ ئازادکردنی ھاوسەرەکەی. لە دەمی بڵاوبوونەوەی پەتای کۆرۆنادا، باشاک پشتیوانی لە یاسایەک دەکرد بۆ ئەوەی پەسەند بکرێت کە دەبوو بەھۆی ئازادکردنی ھەزاران زیندانی سیاسی. باشاک بەشداری کرد لە کۆنگرەی ساڵانەی ھاوپەیمانی پێشکەوتنخوازان لە ساڵی ٢٠١٩ لە ستۆکھۆڵم و لە جیاتی ھاوسەرەکەی سەلاحەدین دەمیرتاش 'خەڵاتی ئازایەتی سیاسی' وەرگرت. لە حوزەیرانی ٢٠٢٠ باشاک بووە ئامانجی ھەڕەشەیەکی دەستدرێژی سێکسی لە ھەژمارێکی تویتەرەوە کە بوو بەھۆی ئەوەی ژمارەیەکی زۆری ژنانی سیاسی و چالاکوانانی مافی مرۆڤ پشتیوانی لێ بکەن. لە مانگی ئەیلوولی ٢٠٢٠، بەھۆی ئەوەی کانی سەردانیکردنی ھاوسەرەکەی بەھۆی پەتای کۆرۆناوە دیاری نەکراوبوو، باشاک کارەکەی وەک مامۆستا بەجێھێشت.

## خێزان
باشاک لە ساڵی ٢٠٠٢ ھاوسەرگیری لەگەڵ سەلاحەدین دەمیرتاش کرد و پێکەوە دوو کچیان ھەیە.

## سەرچاوەکان

پۆل:زیندووان
پۆل:لەدایکبووانی ١٩٧٧
پۆل:ژنانی کورد
پۆل:ژنانی سیاسیی کورد
پۆل:کوردەکانی تورکیا
پۆل:خەڵکی ئامەد
نیام ئۆسۆرین تویا

**نیام ئۆسۆرین تویا** (بە زمانی مەنگۆلی: Ням-Осорын Туяa ؛ لە دایکبووی ١٩٥٨) کەسایەتی ژنە سیاسەتوان و دیپلۆماتکاری مەنگۆلییە. ئەو لە ماوەی ٢٢ی تەممووزی ١٩٩٩ تاوەکوو ٣٠ی تەممووزی ١٩٩٩، بووە سەرۆکوەزیرانی مەنگۆلیا بەشێوەی وەکالەت. هەروەها ئەو سەرۆکایەتی ٥٥ دانیشتی کۆبوونەوەی نەتەوە یەکگرتووەکانی بۆ پرسی ئابووری و کۆمەڵایەتی لە ئاسیا و ئۆقیانووسی ئاسیادا کرد.

نیام لە ساڵی ١٩٩٨، بووەەتە وەزیری دەرەوەی وڵاتەکەی، بەڵام بۆ ساڵی دواتر ئەو حکوومەتەی دامەزرابوو ناچارکرا بە دەستلەکارکێشانەوە. ئەو ئەندامی پارتی دیموکراسیی مەنگۆلیایە. لە ساڵی ٢٠٠٠ بۆ هەڵبژاردنی پەرلەمانی مەنگۆلیا خۆی پاڵاوت بەڵام سەرکەوتوو نەبوو.

## سەرچاوەکان

پۆل:ژنانی سەرۆک وەزیر
پۆل:وەزیرانی دەرەوەی ژن
پۆل:زیندووان
پۆل:لەدایکبووانی ١٩٥٨
پۆل:سەرۆک وەزیرانی مەنگۆلیا
فەرموودەی موعەلەق

**فەرموودەی موعەلەق** بریتییە لەو فەرموودەیەی کە لە سەرەتای ڕشتەکەیەوە کەسێک یان زیاتر لابرا بێت.

شێوەکەی ئەوەیە ئەو کەسەی فەرموودەکە دەگێڕێتەوە ڕاستەوخۆ بڵێت پێغەمبەر یان فڵان ھاوەڵ وایگوت. بۆ نموونە ئیمامی بوخاری دەڵێت (وقال أبوو موسی: غطی النبی صلی اللە علییە وسلم ڕکبتییە حین دخل عثمان). واتا ئەبوو موسای ئەشعەری دەڵێت "پێغەمبەر صلی اللە علییە وسلم ئەژنۆکانی داپۆشی کاتێک ئیمامی عوسمان ھاتە ژوورەوە " لەم فەرموودەیەدا ئیمامی بوخاری ڕشتەی فەرموودەکەی ھەموو لابردووە تەنیا ھاوەڵەکە نەبێت کە ئەبو موسای ئەشعەرییە.

= حوکمی فەرموودەی موعەلەق =
فەرموودەی موعەلەق فەرموودەیەکی زەعیفە و ڕەت دەکرێتەوە، بەھۆی لەدەستدانی یەکێک لە مەرجەکانی فەرموودەی سەحیح؛ بەڵام ئەو فەرمودە موعەلەقانەی لە ھەردووک سەحیحی بوخاری و موسلیم دا ھاتوون حوکمی تایبەتیان ھەیە بەم شێوەیە:
# ئەگەر بە دەستەواژەی دڵنیاکەرەوە باس کرا وەک: (گوتی) و (باسی کرد) و (گێڕایەوە) بە عەرەبی (قال) و (ذکر) و (حَکی) ئەوا فەرموودەکە سەحیحە و دەبێت کاری پێبکرێت.
# ئەگەر بە دەستەواژەی لاوازکەر باس کرا وەک: (گوترا) (باسکرا) (گێڕدرایەوە) بە عەرەبی (قیل) و (حُکی) و (ذُکِر) ئەوا دەکرێت فەرموودەکە فەرموودەی سەحیح یان فەرموودەی حەسەن یان فەرموودەی زەعیف بێت.

= سەرچاوەکان =

پۆل:زاراوەکانی فەرموودە
پۆل:فەرموودە
پۆل:زانستە ئیسلامییەکان
پۆل:فەرموودەزانی
شەقایق فەراھانی

**شەقایق فەراھانی** (؛ لەدایکبووی ٢٤ی تەممووزی ١٩٧٢) ئەکتەرێکی ئێرانییە. شەقایق کچی بەھزاد فەراھانی و خوشکی گەورەی گوڵشیفتە فەراھانییە.

## سەرچاوەکان

## بەستەرە دەرەکییەکان

* 
* 

پۆل:خانمەکتەرانی فیلمی ئێرانی
پۆل:خانمەکتەرە ئێرانییەکان
پۆل:خانمەکتەرە ئێرانییەکانی سەدەی ٢٠ەم
پۆل:خانمەکتەرە ئێرانییەکانی سەدەی ٢١ەم
پۆل:خەڵکی تاران
پۆل:زیندووان
پۆل:ژنانی ئێرانی
پۆل:لەدایکبووانی ١٩٧٢
پۆل:خانمەکتەرانی خەڵکی تاران
پۆل:خانمەکتەرانی تەلەڤیزیۆنیی ئێرانی
میریا مۆسۆکۆ

**میریا ئلیسا مۆسۆکۆ  ڕۆدریگێز دی ئاریاس** (Mireya Moscoso؛ لە دایکبووی ١ی تەممووزی ١٩٤٦) ژنە سیاسەتوانی پەنەماییە، ئەو لە ماوەی ١ی ئەیلوولی ١٩٩٩ تاکوو ١ی ئەیلوولی ٢٠٠٤ بووە ٣٤ەمینن سەرۆکی پەنەما. ئەو یەکەمین ژنە لە مێژووی پەنەما پۆستی سەرۆکی وڵات وەربگرێت.

ئەو ژنی ئەرنولفۆ ئەریاس بوو، ناوبراو سەرۆکی پەنەما بوو، بەڵام کودەتایەکی سەربازیی لە دەسەڵاتی هێنایە خوارەوە دوای ئەوەی هاوسەرەکەی لە ساڵی ١٩٨٨ کۆچی دوایی کرد، ئەوا میریا لە بەڕێوەبردنی کافێکەیان وەردەگرێت پاشانیش هەر خۆی ڕێبەرایەتی حیزبی هاوسەرەکەی دەکات. لە ساڵی ١٩٩٤ بۆ یەکەمینجار خۆی پاڵاوت بۆ سەرۆکایەتی پەنەما بەڵام بەڕێژەی ٤٪ دەنگەکان، هەڵبژاردنەکەی دۆڕاند. دواتر لە هەڵبژاردنەکانی ١٩٩٩ خۆی دەپاڵێوێتەوە و ئەمجارەیان بەڕێژەی زیاتر لە ٨٪ی دەنگەکان بەپێشی ڕکابەرەکەی سەرکەوت.

میریا بەشی دیزاینی ناوخۆی خوێندووە. لە ساڵی ١٩٩١، میریا هاوسەرگیریی دووەمی لەگەڵ بازرگان ڕیچارد گوبەر ئەنجامدا، بەڵام لە ساڵی ١٩٩٧ جیابوونەوە. میریا  ئەندامە لە ئەنجومەنی خانمانی سەرکردەی جیهان.

## سەرچاوەکان

## بەستەرە دەرەکییەکان

* ژیاننامە لەلایەن CIDOB

پۆل:زیندووان
پۆل:خانمە سەرۆکەکان
پۆل:لەدایکبووانی ١٩٤٦
پۆل:خوێندکارانی پێشووی کۆلێژی میامی دەید
پۆل:سەرۆک کۆمارەکانی پەنەما
ھێلین کلارک

**ھێلین ئیلیزابێت کلارک** (بە زمانی ئینگلیزی: Helen Clark؛ لە دایکبووی ٢٦ی شووباتی ١٩٦٠) کەسایەتی ژنە سیاسەتوانی نیوزیلاندییە. ئەو لە ماوەی ١٠ی کانوونی یەکەمی ١٩٩٩ تاکوو ١٩ی تشرینی دووەمی ٢٠٠٨، لە دوو خوولدا بووە سەرۆک وەزیرانی وڵاتی نیوزیلاند. ئەو دووەم ژنە لە مێژووی نیوزیلاند، ئەو پۆستە وەربگرێت. هێلین لە ماوەی ٢٠٠٩ بۆ ٢٠١٧، بەڕێوبەری پڕۆگرامی گەشەپێدانیی ڕێکخراوی نەتەوە یەکگرتووەکان بوو.

هێلین لە ساڵی ١٩٦٨، بەشی سیاسەتی لە زانکۆی ئۆکلاند تەواو کرد. دواتر پەیوەندی کرد بە پارتی کرێکارانی نیوزیلاند، لە ساڵانی ١٩٩٣ بۆ ٢٠٠٨، بووە سەرۆکی پارتەکە. لە ساڵانی ١٩٨٩ بۆ ١٩٩٠، جێگری سەرۆک وەزیرانی نیوزیلاند بوو، هاوکات وەزیری تەندرووستیش بووە. هێلین لە ماوەی ١٩٨١ بۆ ٢٠٠٩، لە چەند خوولێکی پەرلەمانی نیوزیلاند بووە ئەندام پەرلەمان.

هێلین لە ساڵی ١٩٨١، هاوسەرگیری لەگەڵ پیتەر دەیڤس، کۆمەڵناس و مامۆستای زانکۆ کرد.

## سەرچاوەکان

## بەستەرە دەرەکییەکان

* 

پۆل:ژنانی سەرۆک وەزیر
پۆل:زیندووان
پۆل:١٠٠ ژن لە بی بی سی
پۆل:لەدایکبووانی ١٩٥٠
پارتی کۆمۆنیستی کوردستان (سووریا)

**پارتی کۆمۆنیستی کوردستان** یان **کەکەپە** (، ) پارتێکی سیاسیی کۆمۆنیستی کوردەکانی ڕۆژاوای کوردستانە. پارتی کۆمۆنیستی کوردستان لە ساڵی ١٩٨٣ دامەزراوەتەوە و ئێستاکە بە دەستی نەجمەدین مەلا عومەر ڕێبەری دەکرێت. پارتی کۆمۆنیستی کوردستان ئەندامی تەڤگەری کۆمەڵگای دیموکراتیک (تەڤ-دەم) لە ڕۆژاوای کوردستانە.

## سەرچاوەکان

## بەستەرە دەرەکییەکان
* بلۆگی پارتی کۆمۆنیستی کوردستان (سووریا)

پۆل:حیزبە کۆمۆنیستییەکانی سووریا
پۆل:حیزبە کۆمۆنیستییەکانی کوردستان
پۆل:حیزبەکان، دامەزرانی ١٩٨٣
پۆل:حیزبەکانی ڕۆژاوای کوردستان
پۆل:حیزبەکانی سووریا
پۆل:ڕێکخراوە کوردییەکان
خۆشت بوێم وەکوو ئەوەی کە خۆمم

**خۆشت بوێم وەکوو ئەوەی کە خۆمم** یان **خۆشت بوێم وەکوو ئەوەی کە ھەم** (بە ژاپۆنی: 不可解なぼくのすべてを: فکوکای نا بۆکو نۆ سوبێتێ وۆ، *Fukakai na Boku no Subete o،* کورتکراوەتەوە بۆ فکوکا-بۆکو:: *FukaBoku)* زنجیرەیەکی مانگای ژاپۆنییە لەلایەن کاتا کۆنایاما، بۆ یەکەمجار لە ١ ی حوزەیرانی ٢٠١٨ لە کۆمپانیای (COMIC MeDu) بڵاوکرایەوە. مانگاکە مافی بڵاوکردنەوەی بۆکرا لەلایەن کۆمپانیای (چێژبەخشی سێڤن سیس) بۆ بڵاوکراوەکانی باکووری ئەمریکا، و یەکەم کتێبی لە ٢٠٢٠ بڵاوکرایەوە

## سەرچاوەکان


## بەستەرە دەرەکییەکان

*  (بە ژاپۆنی)
* خۆشت بوێم وەک ئەوەی کە خۆمم لە سێڤن سیس
* 

پۆل:زنجیرە مانگاکان
پۆل:مانگاکانی ٢٠١٨
پۆل:کۆمەڵگەی پەلکەزێڕینە لە ئەنیمێ و مانگا
پۆل:ترانسجێندەر لە ئەنیمێ و مانگا
پۆل:سێینن مانگا
پۆل:ئەنیمێ و مانگای ڕۆمانسی کۆمیدی
لیا ویلیامز

**لیا ویلیامز** (؛ لەدایکبووی ٢٦ی تشرینی دووەمی ١٩٦٤) خانمەئەکتەر و دەرھێنەرێکی ئینگلیزە، بە دەرکەوتنی لە کاری شانۆ و فیلم و تەلەڤیزیۆن زیاتر ناسرا.

## سەرچاوەکان
* 

## بەستەرە دەرەکییەکان
* 
* 

پۆل:زیندووان
پۆل:لەدایکبووانی ١٩٦٤
پۆل:دەرھێنەرانی فیلمی ئینگلیز
پۆل:خانمەکتەرە ئینگلیزەکانی سەدەی بیستەم
پۆل:خانمەکتەرە ئینگلیزەکانی سەدەی ٢١ەم
پۆل:خانمەکتەرانی فیلمی ئینگلیزی
پۆل:خانمەکتەرانی سەر ستەیجی ئینگلیزی
پۆل:خانمەکتەرانی تەلەڤیزیۆنی ئینگلیز
پارتی سۆسیالیستی کوردستان

**پارتی سۆسیالیستی کوردستان** یان **پەسەکە** (بە تورکی: Kürdistan Sosyalist Partisi) پارتێکی سیاسیی کوردییە کە لە ساڵی ١٩٧٤ لە باکووری کوردستاندا دامەزراوەتەوە.

پارتی سۆسیالیستی کوردستان وەرزێرەکانی چینی بندەست و ناوێن، چینی کرێکار، مەغازەداران و پێشەوەران، ڕۆشنبیران و کرێکارانای دیکە بەردەنگی خۆی دەزانێت. ھەروەھا سەبارەت بە کێشەی نەتەوەیی کورد لە سیستەمێکی فیدراسیۆنی بۆ چارەسەر کردنی ئەم کێشە پشتگیری دەکات. پارتی سۆسیالیستی کوردستان بە دەستی کەماڵ بورکای دامەزراو. کەماڵ بورکای بە شێوەی خۆبەخش لە کۆنگرەی حەفتەم لە ساڵی ٢٠٠٣ حیزبەکەی بەجێھیشت.

ئامانجی سەرەکیی حیزبەکە گەیشتن بە دیموکراسییەکی نەتەوەیی، بۆ دڵنیابوون لە دامەزراندنی کۆمەڵگایەکی دیموکراسی و سۆسیالیستی کوردییە.

ئێستاکە مەسعوود تەک سکرێتێری گشتیی حیزبەکەیە.

پارتی سۆسیالیستی کوردستان (پەسەکە) وەکوو ڕێکخراوەیەکی نایاسایی دامەزراو و ھەر لە سەرەتای دامەزراندنەوە بە ماوەی ٤٢ ساڵ بە شێوەیەکی نایاسایی چالاکی کردووە. لە ساڵی ٢٠١٦دا وەزارەتی ناوخۆی تورکیا ئیزنیان بە بەڕێوەبەرانی پەسەکە دا کە بە شێوەیەکی ئاسایی چالاکی بکەن. بەڵام پارێزەری گشتیی دادگای باڵای کۆمارێتی بەڕێوەبەرانی حیزبی ھۆشیار کردەوە کە دەبێت وشەی کوردستان لە پاشگری ناوی حیزبەکە بسڕنەوە. سەرەڕای ئەم ھۆشیارکردنەوە بەڕێوەبەرانی حیزبەکە وشەی کوردستانیان نەسڕیوە. لە شوباتی ٢٠١٩دا پارێزەری گشتیی دادگای باڵای کۆمارێتی بەھۆی بەکارھێنانی وشەی کوردستان لە ناوی حیزبەکەیان لە دادگای دەستووری تورکیا خوازیاری داخستنی حیزبەکە بوون.

## ژمارەی ئەندامەکان
بەپێی ئاماری فەرمی لە ٤ی شوباتی ٢٠٢٠ ژمارەی ئەندامەکانی حیزبی سۆسیالیستی کوردستان ٢٤٠ کەس بووە.

## سەرچاوەکان

## بەستەرە دەرەکییەکان
* ماڵپەڕی ڕێیا ئازادی
* ماڵپەڕا کوردستان.نو 
* ڕۆژا وەڵات

پۆل:حیزبە سۆسیالیستییەکانی کوردستان
پۆل:حیزبە سۆسیالیستییەکانی تورکیا
پۆل:حیزبەکان، دامەزرانی ١٩٧٤
پۆل:حیزبەکانی باکووری کوردستان
پۆل:حیزبەکانی تورکیا
پۆل:ڕێکخراوە کوردییەکان
گلۆریا ئارۆیۆ

**گلۆریا ماکاپاگەل ئارۆیۆ** (Gloria Macapagal Arroyo؛ لە دایکبووی ٥ی نیسانی ١٩٤٧) کەسایەتی ژنە سیاسەتوان و ئەکادیمیی فلیپینییە. ئەو لە ماوەی ٢٠ی کانوونی دووەمی ٢٠٠١ تاوەکوو ٣٠ی حوزەیرانی ٢٠١٠ بووە ١٤ەمینن سەرۆکی وڵاتی فلیپین. ئەو لەوەتەی ساڵی ٢٠٢٠، بووەتە سەرۆکی دامەزراوەی زانکۆی ئەنگەلیس.

گلۆریا لە ماوەی ٣٠ی حوزەیرانی ١٩٩٨ تاوەکوو ٢٠ی کانوونی دووەمی ٢٠٠١، جێگری سەرۆکی فلیپین بوو. هەروەها لە ماوەی ٢٣ی تەممووزی ٢٠١٩ بۆ ٣٠ی حوزەیرانی ٢٠١٩، سەرۆکی پەرلەمانی فلیپین بووە. ئەو لە ماوەی ساڵانی ١٩٩٢ بۆ ١٩٩٨، سیناتۆر بووە لە پەرلەمانی فلیپین.

گلۆریا لە ساڵی ١٩٦٨ هاوسەرگیری لەگەڵ خۆزێ میگێل ئارۆیۆ ئەنجامدا، ئەوان بەیەکەوە خاوەنی سێ منداڵن.

## سەرچاوەکان

پۆل:خانمە سەرۆکەکان
پۆل:سەرۆک کۆمارەکانی فلیپین
پۆل:زیندووان
پۆل:وەزیرانی دەرەوەی ژن
پۆل:لەدایکبووانی ١٩٤٧
مامی مادیۆر بۆیی

**مامی مادیۆر بۆیی** (Mame Madior Boye؛ لەدایکبووی ١٩٤٠) کەسایەتی ژنە سیاسەتوانی سەنیگالییە، ئەو لە ماوەی ٣ی ئازاری ٢٠٠١ تاوەکوو ٤ی تشرینی دووەمی ٢٠٠٢ لە پۆستی سەرۆک وەزیرانی سەنیگال بوو، ئەو یەکەم ژنی وڵاتەکەیەتی کە ئەو پۆستەی وەرگرتبێت. بۆیی ئەندامی پارتی دیموکراتی سەنیگالە.

## ژیان
بۆیی لە خێزانێکی پارێزەر لە دایکبوو، هەروەک سێ براکەی ئەویش بەشی پارێزەری تەواوکرد لە داکار و پاریس. ئەو لە بەشی یاسا و ئابووری زانکۆی داکار دەستی بە خوێندن کرد، پاشان بۆ تەواوکردنی خوێندنەکەی چووە پاریس بۆ مەشقکردن لە سەنتەری نیشتمانی بۆ خوێندنی یاسا، ئەمەش تا ساڵای ١٩٦٩ درێژەی هەبوو.

## سەرچاوەکان

پۆل:فێمینیستە ئیسلامییەکان
پۆل:ژنانی سەرۆک وەزیر
پۆل:زیندووان
پۆل:ژنە سیاسەتمەدارەکانی سەدەی ٢٠ەم
پۆل:لەدایکبووانی ١٩٤٠
پۆل:ژنە سیاسەتوانەکانی سەدەی ٢١ەم
میگاواتی سوکارنۆپوتری

**میگاواتی پیرماتا سیتیاواتی سوکارنۆپوتری** (Megawati Sukarnoputri؛ لە دایکبووی ٢٣ی کانوونی دووەمی ١٩٤٧) کەسایەتی ژنە سیاسەتوانی ئیندەنووسییە، ئەو لە ماوەی ٢٣ی تەممووزی ٢٠٠١ تاوەکوو ٢٠ی تشرینی یەکەمی ٢٠٠٤ بووە پێنجەمین سەرۆکی وڵای ئیندەنووسیا. ئەو لە ماوەی ٢١ی تشرینی یەکەمی ١٩٩٩ تاوەکوو ٢٣ی تەممووزی ٢٠٠١ جێگری سەرۆکی وڵاتەکەی بوو.

ئەو یەکەم ژنە سەرۆکایەتی وڵاتەکەی بگرێتە ئەستۆ، هەروەها شەشەم ژنە لە وڵاتێکی موسڵمانان ئەو پۆستەر وەربگرێت. دوای تەوابوونی وادەی سەرۆکایەتی، لە هەڵبژاردنەکانی ساڵی ٢٠٠٤ و ٢٠٠٩ دوو جار خۆی هەڵبژاردەوە بۆ سەرۆکایەتی وڵاتەکەی بەڵام لە دەنگدان نەیبردەوە.

ئەو سەرۆکی ئێستا پارتی دێموکراتی زەحمەتکێشی ئیندەنووسییە، کە حیزبێکی چەپی ناوەندە، هەروەها یەکێکە لە حیزبە گەورەکانی ئیندەنووسیا. میگاواتی سوکارنۆپوتری کچە گەورەی سوکارنۆ، یەکەم سەرۆکی وڵاتی ئیندەنووسیایە. میگاواتی سوکارنۆپوتری ئەندامە لە ئەنجومەنی ژنانی سەرکردەی جیهان، کە دامەزراوەیەکە بۆ کۆکردنەوەی ئەو ژنانەی لە پلەی سەرۆکی وڵات و سەرۆک وەزیرانی وڵاتانی جیهان بوون.

## سەرچاوەکان

پۆل:خانمە سەرۆکەکان
پۆل:سەرۆک کۆمارەکانی ئیندۆنیزیا
پۆل:زیندووان
پۆل:وتارەکان کە ڤیدیۆ کلیپەکان لەخۆدەگرن
پۆل:لەدایکبووانی ١٩٤٧
خوشک

وێنۆک|دوو خوشک کە لە یەکتری دەچن
**خوشک**، **خوار**، **وایە** یان **دادە** ژن یان کچێکە یەک یان چەند باوک و دایکی لەگەڵ کەسێکی دیکە ھەیە. ھاوڕێژەی خوشک دەبێتە برا. ئەگەرچی ئەم دەستەواژەیە بە پەیوەندیی خێزانی بەکاردێت، بەڵام لە ھەندێک کاتدا بە پەیوەندیی ناخێزانیش دەڵێن. خوشک لە ڕیزی خێزانی پلەی یەکەم دادەنرێت.

## ئەمانەش ببینە
* برا

## سەرچاوەکان

## بەستەرە دەرەکییەکان

پۆل:خێزان
پۆل:سەرناوەکانی ژنان
پۆل:گەشەکردنی مرۆڤ
پۆل:خزمایەتی و ڕەچەڵەک
ماریا داس نیڤیس

**ماریا داس نیڤیس** (Maria das Neves؛ لە دایکبووی ١٩٥٨) کەسایەتی ژنە سیاسەتوانی ساوتۆمێ و پرینسیپییە. ئەو لە ماوەی ٧ی تشرینی یەکەمی ٢٠٠٢ تاوەکوو ١٨ی ئەیلوولی ٢٠٠٤، بووە ١١ەمی سەرۆک وەزیرانی وڵاتی ساوتۆمێ و پرینسیپی. ئەو یەکەمین ژنە لە وڵاتەکەیدا ئەو پۆستە وەربگرێت.

ماریا ئەندامە لە ئەنجومەنی ژنانی سەرکردەی جیهان، کە دامەزراوەیەکە بۆ کۆکردنەوەی ئەو ژنانەی لە پلەی سەرۆکی وڵات و سەرۆک وەزیرانی وڵاتانی جیهان بوون.

## ژیان
ماریا داس نیڤیس لە کووبا لە بەشی ئابووری خوێند، ئەو لەوێ پسپۆڕی لە دارایی گشتی وەرگرت. ئەو لە ماوەی ١٩٩٩ بۆ ٢٠٠١، بووە وەزیری ئابووری وڵاتەکەی، هەروەها لە بووەتە وەزیری بازرگانی و گەشت و گوزاریش.

## سەرچاوەکان

پۆل:ژنە سیاسەتمەدارەکانی سەدەی ٢٠ەم
پۆل:ژنانی سەرۆک وەزیر
پۆل:زیندووان
پۆل:لەدایکبووانی ١٩٥٨
پۆل:ژنە سیاسەتوانەکانی سەدەی ٢١ەم
جۆجۆ مۆیز

**جۆجۆ مۆیز** () (لەدایکبووی ٤ی ئابی ١٩٦٩ لە لەندەن، ئینگلستان) ڕۆژنامەنووسێکی ئینگلیزییە کە لە ساڵی ٢٠٠٢ دەستی کرد بە نووسینی ڕۆمانی ڕۆمانتیک. ئەو تاکە نووسەرێکە کە دوو جار وەرگری خەڵاتی ساڵانەی ڕۆمانی ڕۆمانتیک (Romantic Novel of the Year Award) لەلایەن ئەنجومەنی نووسەرانی ڕۆمانە ڕۆمانتیکەکان (Romantic Novelists' Association) بووە و کارەکانی وەرگێڕدراوەتە سەر ١١زمانی تر.
## ژیانی سەرەتایی و پیشە
پائۆلین سارا جۆ مۆیز لە ٤ی ئابی ١٩٦٩ لە شاری لەندەنی ئینگلستان لە دایک بووە. لە زانکۆی ڕۆیاڵ ھۆڵۆوەی، زانکۆی لەندەن و کۆلێجی بێدفۆرد، خوێندوویەتی.

مۆیز لە ساڵی ١٩٩٢ و بۆ ئەوەی بڕوانامەی ماستەر لە بواری ڕۆژنامەگەری لە زانکۆی سیتی لە لەندەن بەدەست بھێنێت، بورسێکی دارایی لە ئیندپێندنت بردەوە. دوای ئەوە بۆ ڕۆژنامەی سپێنک ئیندیپێندنت و ھەروەھا بۆ ڕۆژنامەی سکانلیی یەکشەممان  بۆ ماوەی ١٠ ساڵ لە پۆستی جۆراوجۆردا کاری کردووە، لە ساڵی ١٩٩٨ بووە یاریدەدەری سەرنووسەری ھەواڵ و لە ساڵی ٢٠٠٢ دا بووە بە بەرپرسی ھونەر و ڕاگەیاندن.
### نووسین  بە شێوەی پرۆفیشناڵ
مۆیز لە ساڵی ٢٠٠٢ ڕۆماننووسی دەست پێکرد، یەکەم کتێبی بە ناوی بارانی پەنادەر چاپ کرا. ھەروەھا بەردەوامە لە وتارنووسین بۆ ڕۆژنامەی تێلێگراف.

مۆیز یەکێکە لەو نووسەرانەی کە دووجار خەڵاتی ڕۆمانی ڕۆمانتیکی ساڵانەی لە ئەنجومەنی ڕۆماننووسە ڕۆمانسەکان بەدەستھێناوە، بۆ ڕۆمانی میوەی بیانی لە ساڵی ٢٠٠٤ خەڵاتەکەی بردەوە و دووەم جار لە ساڵی ٢٠١١ دا بۆ ڕۆمانی دوانامەی خۆشەویستەکەت..
## کتێبەکان
* *بارانی پەنادەر* (٢٠٠٢)
* *میوەی بیانی* (٢٠٠٣) (*Windfallen*)
* *ناوەندی فڕۆشتنی تاوس * (٢٠٠٤)
* *کەشتی بووکەکان* (٢٠٠٥)
* *خەلیجی زێوین* (٢٠٠٧)
* *مۆسیقای شەو* (٢٠٠٨)
* *ئەسبی سەماکەر* (٢٠٠٩)
* *دوا نامەی خۆشەویستەکەت* (٢٠١٠)
* *[[من بەر لە تۆ]]* (٢٠١٢)
* *مانگی ھەنگوینی لە پاریس* (٢٠١٢)
* *[[ئەو کچەی بەجێت ھێشت]]* (٢٠١٢)
* *یەک لەگەڵ یەک* (٢٠١٤)
* *[[دوای تۆ]]* (٢٠١٥)
* *تاک و تەنیا لە پاریس* (٢٠١٧)
* *دیسان من* (٢٠١٨)
* *بەخشەندەی ئەستێرەکان* (٢٠١٩)

## پەراوێزەکان

## سەرچاوەکان

* 

پۆل:لەدایکبووانی ١٩٦٩
پۆل:زیندووان
پۆل:ڕۆماننووسانی ژنی ئینگلیز
پۆل:ڕۆماننووسانی ئینگلیزی سەدەی ٢١ەم
پۆل:نووسەرانی ژنی ئینگلیزی سەدەی ٢١ەم
تاریا ھالۆنین

**تاریا کارینا ھالۆنین** (Tarja Halonen؛ لە دایکبووی ٢٤ی کانوونی یەکەمی ١٩٤٣) کەسایەتی ژنە سیاسەتوانی فینلاندییە، ئەو لە ماوەی ١ی ئازاری ٢٠٠٠ تاکوو ١ی ئازاری ٢٠١٢ بووە ١١ەمین سەرۆکی فینلاند. بەر لەوەش لە ماوەی ١٣ی نیسانی ١٩٩٥ تاکوو ٢٥ی شووباتی ٢٠٠٠، وەزیری کارووباری دەرەوەی فینلاد بوو، هەروەها لە ماوەی ٢٨ی شووباتی ١٩٩٠ تاکوو ٢٦ی نیسانی ١٩٩١ بووەتە وەزیری داد.

تاریا ھالۆنین لە ساڵی ١٩٧١ بووە ئەندام لە حیزبی سۆسیالیست دیموکراتی فینلاند. ئەو لە ماوەی ٢٤ی ئازاری ١٩٧٩ تاکوو ٢٩ی شووباتی ٢٠٠٠ ئەندام بووە لە پەرلەمانی فینلاند. لە ساڵی ٢٠٠٠، هاوسەرگیری لەگەڵ پڕۆفیسۆری یاساناس پێنتی ئاریاڤی کرد، بەیەکەوە کچێکیان هەیە بەناوی ئانا. تاریا بە کارکردن وەک چالاکوانی مافەکانی مرۆڤ، ژن و کۆمەڵەی پەلکەزێڕینە ناسراوە، ئەو لە هەشتاکان، بووە سەرۆکی ڕێکخراوی سیتا کە پشتگیری لە هاوڕەگەزخوازەکان دەکرد، لە ئازاری ٢٠١٣ لەبەردەم ڕای گشتی ڕایگەیاند کە ئەو پشتگیری لە هاوسەرگیری هاوڕەگەزخوازەکان دەکات.

لە ساڵی ٢٠٠٩، لەلایەن گۆڤاری فرۆربیس بەیەکێک لە ١٠٠ بەهێزترین ژنانی جیهان دیاریکرا. ئەو ئەندامە لە ئەنجومەنی ژنانی سەرکردەی جیهان. هەروەها ئەندامە لە یانەی مەدرید، دامەزراوەیەکە بۆ پشتگیریکردن و بڵاوکردنەوەی هۆشیاری لەبارەی دیموکراسی لە وڵاتانی جیهان.

## سەرچاوەکان

پۆل:خانمە سەرۆکەکان
پۆل:وەزیرانی دەرەوەی ژن
پۆل:سەرۆک کۆمارەکانی فینلاند
پۆل:زیندووان
پۆل:لەدایکبووانی ١٩٤٣
ئانێلی یاتینماکی

**ئانێلی یاتینماکی** (لە دایکبووی ١١ی شووباتی ١٩٥٥) کەسایەتی سیاسەتوانی فینلەندییە، ئەو لە ماوەی ١٧ی نیسانی ٢٠٠٣ تاوەکوو ٢٤ی حوزەیرانی ٢٠٠٣ بوو بە ٣٩ەیەمین سەرۆک وەزیرانی فینلاند. پێشتریش لە ماوەی ١ی ئایاری ١٩٩٤ تاوەکوو ١٣ی نیسانی ١٩٩٥، لە پۆستی وەزیر داد بوو. ئانێلی یاتینماکی لە ماوەی ساڵانی ٢٠٠٤ بۆ ٢٠١٩، لە سێ خوول ئەندام بووە لە پەرلەمانی ئەورووپا وەک نوێنەری فینلاند. لە هەڵبژاردنی ساڵی ٢٠٠٤، بۆ پەرلەمانی ئەورووپا ئەوا ١٤٠ هەزار دەنگی بەدەست هێنا بوو.

ئانێلی یاتینماکی لە ماوەی ١٨ی حوزەیرانی ٢٠٠٠ بۆ ٥ی تشیرنی یەکەمی ٢٠٠٣، بوو بە سەرۆکی پارتی ناوەندی فینلاند.

## سەرچاوەکان

پۆل:وتارەکان کە ڤیدیۆ کلیپەکان لەخۆدەگرن
پۆل:ژنانی سەرۆک وەزیر
پۆل:زیندووان
پۆل:لەدایکبووانی ١٩٥٥
ئەو کچەی بەجێت ھێشت

***ئەو کچەی بەجێت ھێشت*** () ڕۆمانێکی ڕۆمانسییە لە نووسینی جۆجۆ مۆیز. ڕۆمانەکە جگە لەوەی ڕۆمانێکی خۆشەویستی و ڕۆمانسییە، چیرۆکی بوێریی ژنان وێنا دەکات. ئەم ڕۆمانە دوای بڵاوبوونەوەی لە ساڵی ٢٠١٢ پاڵێورا بۆ باشترین ڕۆمانی ساڵ.

## کورتە
چیرۆکی ژیانی دوو ژن لە دوو سەردەمی جیاوازدا بە تابلۆیەک پێکەوە گرێ دراوە کە تابلۆکە پۆرترەی کچێکە بەناوی سۆفی. 

*چیرۆکی یەکەم: ئێدوارد لێفێڤری نیگارکێشێکی لێھاتوویە لە قوتابخانەی ماتیس کاری کردووە. کاتێک ئێدوارد لە دەستپێکی شەڕی جیھانیی یەکەمدا دەچێتە پاڵ سوپای فەڕەنسا و ھاوسەرەکەی سۆفی بەجێ دەھێڵێت، سۆفی لە نەبوونی ئێدوارددا ناچار دەبێت خێزانەکەی بە سڵامەتی بپارێزێت. ھەر کە ئاڵمانییەکان شارۆچکەکەیان گەمارۆ دەدەن ژیان ھەتا دێت ناخۆشتر دەبێت، خۆراک و پێداویستییەکانیان کەم دەبێتەوە و سۆفی ناچار دەبێت ھەموو ئێوارەیەک لەگەڵ خوشکەکەی ھێلێن لە ھۆتێلەکەی خزمەتی ئاڵمانییەکان بکات. فەرماندەیەکی ئاڵمانی کە زانایە لە ھونەر، چاوی بە تابلۆی سۆفی دەکەوێت کە لە ژوورەکە ھەڵواسراوە و پێی سەرسام دەبێت، ئەم تابلۆیە، وێنەی سۆفییە کە لەلایەن ئێدوارد ھاوسەرە ھونەرمەندەکەی نەخشێنراوە.

*چیرۆکی دووھەم: نزیکەی سەدەیەک دواتر لە لەندەن پۆرترەکەی سۆفی لە ماڵی ژنێکی گەنج بە ناوی لیڤ ھالستۆندا ھەڵواسراوە. لیڤ ھالستۆن لە ٢٨ ساڵیدا ھاوسەرەکەی لەدەست داوە و لە خانوویەکی شووشەیی سەرنجڕاکێشدا دەژیت کە پێشتر ھاوسەرەکەی دەیڤد بەتایبەت دیزاینی کردووە. دەیڤد نژیاروانێکی لێھاتوویە کە چەندین بینای بەناوبانگی دیزاین کردووە. دەیڤد لە مانگی ھەنگوینیدا ئەم پۆرترەیەی بە دیاری بۆ ھاوسەرەکەی لیڤ کڕیوە و لیڤ زیاتر لە ھەموو شتێک لە جیھاندا ئەم تابلۆیەی خۆش دەوێت. دوای ماوەیەک بە ڕێکەوت بەھای ڕاستەقینەی تابلۆکە ئاشکرا دەبێت و شەڕێک لەسەر مێژووی تابلۆکە و ئەوەی کە کێ خاوەنی ڕاستەقینەی تابلۆیەکەیە دروست دەبێت.

ھاوھەستییەکی زۆر لە نێوان سۆفی و لیڤ لە ڕۆمانەکەدا دەبینرێت کە ھەردووکیان نادادپەروەرانە لەلایەن ڕای گشتییەوە مەحکووم دەکرێن.
## کەسایەتییە سەرەکییەکان
*سۆفی
* ئێدوارد لێفێڤری (ھاوسەری سۆفی)
* ھێلێن (خوشکی سۆفی)
* ئۆرۆلیان (برای سۆفی)
* فەرماندە
* لیڤ ھالستۆن
* دەیڤد (ھاوسەری لیڤ)
* مۆ (ھاوڕێی لیڤ)
* پۆل 
## چەند ڕستەیەک لە کتێبەکە
- بە ڕاست پێت وایە تۆ ژنێکی جوان نیت؟

+ من لەسەر ئەم باوەڕم کە جوانی لە ڕوانینی مرۆڤەکاندایە.
## سەرچاوەکان
*کتاب دختری کە رھایش کردی، جوجو مویز، ترجمە کتایون اسماعیلی
*https://www.penguinrandomhouse.com/books/312486/the-girl-you-left-behind-by-jojo-moyes/9780143125778/readers-guide/
*https://www.goodreads.com/book/show/18693627-the-girl-you-left-behind

پۆل:ڕۆمانەکانی ٢٠١٢
نینۆ بورجانادزە

**نینۆ بورجانادزە** (بە زمانی جۆرجی: ნინო ბურჯანაძე؛ لە دایکبووی ١٦ی تەممووزی ١٩٦٤) ژنە سیاسەتوان و پارێزەری جۆرجییە، ئەو دوو جار بە وەکالەت بووەتە سەرۆکی جۆرجیا، جاری یەکەم لە ماوەی لە ماوەی ٢٣ی تشرینی دووەمی ٢٠٠٣ تاوەکوو ٢٥ی کانوونی دووەمی ٢٠٠٤ بوو، هەروەها لە جاری دووەم  لە ماوەی ٢٥ی تشرینی دووەمی ٢٠٠٧ تاوەکوو ٢٠ی کانوونی دووەمی ٢٠٠٨ بوو. ئەو یەکەم ژنە جۆرجییە کە پلەی سەرۆکایەتی وڵات لە ئەستۆ بگرێت.

نینۆ لەوەتەی ٢٣ی تشرینی دووەمی ٢٠٠٨، بووەتە سەرۆکی پارتی دێموکراتی بزووتنەنوەی یەکگرتنی جۆرجیا، کە پارتێکی ڕاستڕەوی ناوەندە، ئەو یەکەم و تاکە سەرۆکی ئەو حیزبەیە. نینا لە ماوەی ٩ی تشرینی دووەمی ٢٠٠١ تاوەکوو ٧ی حوزەیرانی ٢٠٠٨، بووەتە سەرۆکی پەرلەمانی جۆرجیا، هەروەها لە ماوەی ٢٥ی تشرینی دووەمی ١٩٩٥ تاوەکوو ٧ی حوزەیرانی ٢٠٠٨، ئەندام بووە لە چەند خوولێکی پەرلەمانی جۆرجیا.

نینۆ لە ساڵی ١٩٨٦، بەشی یاسای لە زانکۆی تبلیسی تەواو کردووە. دواتر لە ساڵی ١٩٩٠ لە زانکۆی مۆسکۆ، دکتۆرای لە یاسا نێونەتەوەییەکان وەرگرت. لە دوای خوێندن، بووەتە مامۆستای زانکۆ لە زانکۆی تبلیسی.

## سەرچاوەکان

پۆل:ژنە سیاسەتمەدارەکانی سەدەی ٢٠ەم
پۆل:زیندووان
پۆل:لەدایکبووانی ١٩٦٤
پۆل:دەرچووانی زانکۆی ویلایەتی مۆسکۆ
لویسا دیۆگۆ

**لویسا دیاس دیۆگۆ** (لە دایکبووی ١١ی نیسانی ١٩٥٨) کەسایەتی ژنە سیاسیی مۆزامبیکە. لیوسا لە ماوەی ١٧ی شووباتی ٢٠٠٤ تاوەکوو ١٦ی کانوونی دووەمی ٢٠١٠ بووە سێیەمین سەرۆک وەزیرانی مۆزامبیک. ئەو بەر لەوەی ببێتە سەرۆک وەزیران ئەوا لە پۆستی وەزیری پلاندانان و ئابووری بوو لە ماوەی ساڵانی ٢٠٠٠ بۆ شووباتی ٢٠٠٥.  ئەو یەکەمین ژنە ببێتە سەرۆک وەزیرانی مۆزامبیک.

لویسا دیۆگۆ بەشی ئابووری لە زانکۆی ئێدواردۆ مۆندلانی تەواوکردووە لە ساڵی ١٩٨٣. دواتر لەساڵی ١٩٩٢، ماستەری لە ئابووری داریی بەدەستهێناوە لە زانکۆی لەندەن. ئەو ئەندامی حیزبی بەرەی ئازادی مۆزامبیکە، کە پارتێکی چەپی ناوەندە. ئەو لە ئێستادا، ئەندامە لە یانەی مەدرید، دامەزراوەیەکە بۆ پشتگیریکردن و بڵاوکردنەوەی هۆشیاری لەبارەی دیموکراسی لە وڵاتانی جیهان، هەروەها ئەندامیشە لە ئەو ئەندامە لە ئەنجومەنی ژنانی سەرکردەی جیهان، ئەنجومەنێکە ژنە سەرۆک کۆمار و سەرۆک وەزیرەکانی جیهانی لە خۆ کۆکردۆتەوە.

## سەرچاوەکان

پۆل:ژنانی سەرۆک وەزیر
پۆل:دەرچووانی زانکۆی لەندەن
پۆل:زیندووان
پۆل:لەدایکبووانی ١٩٥٨
باربارا پرامەر

**باربارا پرامەر** (Barbara Prammer؛ ١١ی کانوونی دووەمی ١٩٥٤ - ٢ی ئابی ٢٠١٤) کەسایەتی ژنە سیاسەتوانی نەمسایی بوو. ئەو ئەندامی پارتی سۆسیال دێموکراتی نەمسا بوو. لە ماوەی ٣٠ی تشرینی یەکەمی ٢٠٠٦ تاوەکوو ٢ی ئابی ٢٠١٤، بووە سەرۆکی ئەنجومەنی نیشتمانی نەمسا، ئەو یەکەمین ژنە کە ئەو پۆستەی وەرگرتبێت.

لە ساڵی ١٩٧٨، ئەو بەشی کۆمەڵناسی لە زانکۆی یۆهانز کیپلەر تەواوکرد. باربارا لە ماوەی ٢٨ی کانوونی دووەمی ١٩٩٧ تاوەکوو ٤ی شووباتی ٢٠٠٠، بووە وەزیری فیدراڵی بۆ کارووباری ژنان. ئەو لە ساڵی ١٩٨٠ هاوسەرگیری کرد، خاوەنی کچ و کوڕێک بوو.

باربارا پرامەر لە ڕۆژی ٢ی ئابی ٢٠١٤، لە تەمەنی ٦٠ ساڵیدا لە ڤەیننا بە نەخۆشی شێرپەنجەی پەنکریاس کۆچی دواییی کرد.

## سەرچاوەکان

پۆل:مردووانی ٢٠١٤
پۆل:لەدایکبووانی ١٩٥٤
پۆل:مردنەکان بە شێرپەنجەی پەنکریاس
ئلزی جوانالکسنی

**ئلزی جوانالکسنی** (Ilze Jaunalksne؛ لە دایکبووی ١٩ی تشرینی دووەمی ١٩٧٦) ژنە ڕۆژنامەنووسی لاتیڤیاییە. ئەو پێشکەشکاری بەرنامەیەکی تەلەفزیۆنییە بەناوی دی فاکتۆ، لەڕێی ئەو بەرنامەیەوە لە ئازاری ٢٠٠٦، چیڕۆکی چەند سەرکردەیەکی لاتیڤیایی ئاشکرا کرد لە نێون کۆمەڵێک حیزب کە دەنگی هەڵبژاردنەکانیان دەفرۆشت. کارەکاننی وایان کرد ژمارەیەک لە وەزیر بە ناچاری دەست لەکاربکێشنەوە، هەروەها هەندێک لە کەسایەتییە پلە بەرزەکان دادگایی بکرێن.

ئلزی جوانالکسنی لە ساڵی ٢٠٠٧، لەلایەن حکوومەتی ئەمریکا خەڵاتی نێونەتەوەییی ژنانی ئازا پێدرا. بەڵام خۆی نەیتوانی لە ڕێوەڕەسمەکە ئامادەبێت، بەهۆی منداڵبوونەکەی.

## سەرچاوەکان

پۆل:ئەو ژنانەی خەڵاتی نێونەتەوەییی ژنانی بوێریان وەرگرتووە
پۆل:لەدایکبووانی ١٩٧٦
پۆل:زیندووان
سامیە عەمودی

**سامیە عەمودی** (بە زمانی عەرەبی: سامية العمودي؛ لە دایکبووی ١٩٥٧) ژنە پزیشکی عەرەبستانی سعوودییە. ئەو سەرۆکی سەنتەری شێخ محەممەد حوسێن عەموودییە بۆ چارەسەری شێرپەنجەی مەمک. ئەو بە کار و چالاکییەکانی لەمەڕ ناساندن و هۆشیارکردنی خەڵک لە شێرپەنجەی مەمک ناسراوە، ئەمەش لەدوای ئەوە هات کە خۆی تووشی بوو. لە نیسانی ٢٠٠٦، لەڕێی چارەسەری کیمیاییەوە چارەسەری خۆی کرد. ئەو یەکەم ژنە سعوودییە کە ئەزموونی خۆی لەبارەی تووشبوون بەو نەخۆشییە دەرببڕێت، سامیەی ئەوەی لە زنجیرە وتارێک لە ڕۆژنامەی مەدینە ئەنجامدا. ئەو یەکەم ژنی کەنداوی عەرەبییە کە ببیتە خاوەنی کورسییەک لە دەستەی بەڕێوبەرانی یەکێتیی نێونەتەوەیی کۆنتڕۆلکردنی شێرپەنجە.

سامیە عەمودی لە پای کار و چالاکییەکانی لە ساڵی ٢٠٠٧، لەلایەن حکوومەتی ئەمریکا خەڵاتی نێونەتەوەییی ژنانی ئازا پێدرا.

## سەرچاوەکان

پۆل:ئەو ژنانەی خەڵاتی نێونەتەوەییی ژنانی بوێریان وەرگرتووە
پۆل:لەدایکبووانی ١٩٥٧
پۆل:زیندووان